CELEX: 32020R1138
Language: bg
Date: 2020-05-27 00:00:00
Title: Делегиран регламент (ЕС) 2020/1138 на Комисията от 27 май 2020 година за изменение на Регламент (ЕС) 2016/1076 на Европейския парламент и на Съвета с цел включване на Соломоновите острови в приложение I

31.7.2020   
               
               
                  BG
               
               
                  Официален вестник на Европейския съюз
               
               
                  L 248/1
               
            
         ДЕЛЕГИРАН РЕГЛАМЕНТ (ЕС) 2020/1138 НА КОМИСИЯТА
         от 27 май 2020 година
         за изменение на Регламент (ЕС) 2016/1076 на Европейския парламент и на Съвета с цел включване на Соломоновите острови в приложение I
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1076 на Европейския парламент и на Съвета от 8 юни 2016 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвиден в споразуменията, установяващи или водещи до установяване на споразуменията за икономическо партньорство (1), и по-специално член 2, параграф 2 от него,
         като има предвид, че:
         
                     (1)
                  
                  
                     Приложение I към Регламент (ЕС) 2016/1076 съдържа списък на държавите, за които се прилага режимът за достъп до пазара, предвиден в същия регламент.
                  
               
                     (2)
                  
                  
                     На 17 февруари 2020 г. Съветът одобри от името на Съюза присъединяването на Соломоновите острови към Временното споразумение за икономическо партньорство между Съюза и държавите от Тихоокеанския басейн. След депозирането от Соломоновите острови на акта за присъединяването им Временното споразумение за икономическо партньорство се прилага на временна основа между Съюза и Соломоновите острови от 17 май 2020 г.
                  
               
                     (3)
                  
                  
                     Поради това Соломоновите острови следва да бъдат включени в приложение I,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение I към Регламент (ЕС) 2016/1076 след думите „РЕПУБЛИКА СЕЙШЕЛИ“ се добавя следното:
            
                         
                     
                     
                        „СОЛОМОНОВИ ОСТРОВИ“.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 185, 8.7.2016 г., стр. 1.